Document ID: /roh_data/filtered/fineweb-2-filterrobots_roh.jsonl.gz/44965

Coop ha fatg l'onn passà ina svieuta totala da 31,8 milliardas francs. Cumpareglià cun l'onn 2020 è quai in augment da 5,4%.
Buna svieuta tar il commerzi en detagl
Cunzunt s'augmentada è la svieuta dal commerzi en detagl. Il retgav net è creschì per 2,6% sin 19,6 milliardas francs. Tenor il Coop èn las svieutas dals supermartgads uschia puspè sin il nivel da record da l'emprim onn da corona.
Er il commerzi a l’engrossa e la producziun èn sa sviluppadas a moda positiva.
Augment tar las butias online
En il commerzi online noda Coop in plus da 350 milliuns francs sin radund 2 milliardas francs. Creschì per sur 10% è il supermartgà online Coop.ch, ils shops online dals martgads da construcziun, sco er las butias online da mobiglias e lampas Livique e Luminart.